এই ২টি উপজেলার স্থানীয় বাসিন্দারা অভিযোগ করেন প্রতিবছরই পাহাড়ে বসবাসকারীরা আইন কানুনের তোয়াক্কা না করে অবাধে পাহাড় কেটে মাটি বিক্রি করে। তারা সরকারী নিষেধাজ্ঞা সত্ত্বেও পাহাড়ী টিলা কেটে চূড়া ও পাদদেশে নির্মাণ করেন ঝুঁকিপূর্ণ বসতঘর। তাদের এমন আচরনে উজাড় হচ্ছে পাহাড়ী বনবৃক্ষ ও জঙ্গল। এমন নির্মমতায় বাসস্থান হারাচ্ছে বন্য প্রাণী। হুমকির মুখে পড়ছে পাহাড়ী টিলা বেষ্টিত এ অঞ্চলের পরিবেশ।